recursal/SuperWikiNEXT-32B huggingface dataset:
**โฮเซ ตอร์เรส** นักมวยสากลชาวปวยร์โตรีโก เกิดเมื่อ 3 พฤษภาคม พ.ศ. 2479 ที่ปอนเซ ปวยร์โตรีโก

ประวัติ
-------

ตอร์เรสเริ่มจากการชกมวยสากลสมัครเล่นมาก่อน โดยเริ่มชกมวยตั้งแต่สมัครเป็นทหารในกองทัพสหรัฐเมื่ออายุ 19 ปี ตอร์เรสขึ้นชกในนามทีมชาติสหรัฐอเมริกาและได้เหรียญเงินในการแข่งขันกีฬาโอลิมปิก พ.ศ. 2499 ในรุ่นไลต์มิดเดิลเวท จากนั้นจึงหันมาชกมวยสากลอาชีพ ตอร์เรสเริ่มชกมวยสากลอาชีพเมื่อ 24 พฤษภาคม พ.ศ. 2501 ชนะน็อค ยีน แฮมิลตัน ยก 1 จากนั้น ตอร์เรสชกชนะมาตลอด มีแพ้และเสมออย่างละครั้งเท่านั้น ก่อนจะขึ้นชิงแชมป์โลกรุ่นไลต์เฮฟวีเวทเมื่อ 30 มีนาคม พ.ศ. 2508 ชนะน็อค วิลเลียม ปราสตาโน ยก 9 ได้แชมป์มาครอง ตอร์เรสชกป้องกันตำแหน่งไว้ได้ 3 ครั้ง ก่อนจะเสียแชมป์ให้ดิ๊ก ไทเกอร์จากไนจีเรีย ใน พ.ศ. 2509 และขึ้นชิงแชมปคืนจากดิ๊กในปีถัดมา แต่ไม่สำเร็จ จากนั้น ตอร์เรสขึ้นชกอีกเพียงสองครั้ง หลังจากที่ชนะน็อค ชาลี กรีน (สหรัฐ) ยก 2 เมื่อ 14 กรกฎาคม พ.ศ. 2512 ตอร์เรสก็แขวนนวมไป

ตอร์เรสเสียชีวิตเมื่อ 19 มกราคม พ.ศ. 2552 ด้วยโรคหัวใจที่ปวยร์โตรีโก

เกียรติประวัติ
--------------

* แชมป์โลกรุ่นไลต์เฮฟวีเวท WBC และ WBA
	+ ชิง 30 มีนาคม พ.ศ. 2508 ชนะน็อค วิลเลียม ปราสตาโน (สหรัฐ) ยก 9
	+ ป้องกันแชมป์ครั้งที่ 1, 21 พฤษภาคม พ.ศ. 2509 ชนะคะแนน เวนย์ ธอร์นตัน (สหรัฐ)
	+ ป้องกันแชมป์ครั้งที่ 2, 15 สิงหาคม พ.ศ. 2509 ชนะคะแนน เอ็ด คอตตัน (สหรัฐ)
	+ ป้องกันแชมป์ครั้งที่ 3, 15 ตุลาคม พ.ศ. 2509 ชนะน็อค ชิค คาร์ลเดอร์วูด (อังกฤษ) ยก 2
	+ เสียแชมป์ 16 ธันวาคม พ.ศ. 2509 แพ้คะแนน ดิ๊ก ไทเกอร์ (ไนจีเรีย)
* เคยชิงแชมป์ต่อไปนี้แต่ไม่สำเร็จ
	+ ชิงแชมป์โลกรุ่นไลต์เฮฟวีเวท เดอะริง เมื่อ 16 พฤษภาคม พ.ศ. 2510 แพ้คะแนน ดิ๊ก ไทเกอร์

อ้างอิง
-------

* ฅนเหล็ก. โฮเซ หลุยส์ ตอร์เรส อดีตแชมป์โลกน้องยักษ์เปอร์โตริโก. นิตยสารมวยโลก. ปีที่ 30 เล่มที่ 1464 26 กันยายน – 2 ตุลาคม 2555 หน้า 46 - 47

1. ↑  Associated Press
2. ↑  Herald Tribune
3. ↑  Boxing Champion And Author.  *The Washington Post*
**ชาตรี หล้าพรหม** (เกิด 1 กรกฎาคม พ.ศ. 2514) เป็นนักการเมืองชาวไทย สมาชิกสภาผู้แทนราษฎรจังหวัดสกลนคร เขต 2 ได้รับเลือกตั้งเป็นสมาชิกสภาผู้แทนราษฎรจังหวัดสกลนครครั้งแรกในปี 2566 สังกัดพรรคประชาธิปัตย์ เป็น 1 ใน 2 สมาชิกสภาผู้แทนราษฎรสังกัดพรรคประชาธิปัตย์ในพื้นที่ภาคอีสาน เคยเป็นรองประธานสภาองค์การบริหารส่วนจังหวัด (อบจ.) สกลนคร

ประวัติ
-------

ชาตรี หล้าพรหม เกิดเมื่อวันที่ 1 กรกฎาคม พ.ศ. 2514 ที่อำเภอโพนนาแก้ว จังหวัดสกลนคร จบการศึกษาจากวิทยาลัยเทคนิคสกลนคร

การทำงาน
--------

ชาตรี เคยทำงานเป็นผู้จัดการภาคสนามของลูกทุ่งเวทีไทย และเป็นนักจัดรายการวิทยุ ตั้งแต่ปี 2542 ในชื่อ "บ่าวตี๋ เมืองสกลนคร" ต่อมาเขาได้ทำงานเป็นนักการเมืองท้องถิ่น

งานการเมือง
-----------

ชาตรี เคยเป็นสมาชิกสภาองค์การบริหารส่วนจังหวัดสกลนคร และเป็นรองประธานสภาองค์การบริหารส่วนจังหวัด (อบจ.) สกลนคร และเป็นอดีตที่ปรึกษานายกเทศมนตรี ตำบลเชียงสือ

ชาตรี ลงสมัครรับเลือกตั้งเป็นสมาชิกสภาผู้แทนราษฎรจังหวัดสกลนคร เขต 2 ในปี 2562 สังกัดพรรคประชาชาติ แต่ไม่ได้รับเลือกตั้ง ต่อมาในปี 2566 ลงสมัครในพื้นที่เดิมอีกครั้ง ในนามพรรคประชาธิปัตย์ โดยเอาชนะ นิยม เวชกามา อดีตสมาชิกสภาผู้แทนราษฎรสังกัดพรรคเพื่อไทยไปเพียง 706 คะแนน ทั้งนี้ เขาเป็นเพียง 1 ใน 2 สมาชิกสภาผู้แทนราษฎรของพรรคประชาธิปัตย์ในภาคอีสาน และเป็นครั้งแรกในรอบ 28 ปี ที่พรรคประชาธิปัตย์ชนะการเลือกตั้งในจังหวัดสกลนคร

ชาตรี เป็นสมาชิกในกลุ่มของเดชอิศม์ ขาวทอง และเฉลิมชัย ศรีอ่อน

อ้างอิง
-------

1. ↑  สกลนคร 7 เขต ไม่แลนด์สไลด์ เพื่อไทยคว้ามาได้ 5 เขต ประชาธิปัตย์ พลังประชารัฐ ได้พรรคละ 1 เขต
2. ↑  ‘จุรินทร์’ ยกทีมปชป.บุกสกลนคร เปิดตัว 6 ผู้สมัคร ส.ส.ชูอีสานเชื่อมโลก
3. ↑  รอง หน.พรรคประชาชาติ หาเสียงโค้งสุดท้าย ชูนโยบายสวัสดิภาพมัดใจชาวบ้าน
4. ↑  ผู้สมัคร ส.ส.สกลนคร เขต 2 พท. ร้องกกต.ขอนับคะแนนใหม่ หลังแพ้ ปชป.เพียง 706 คะแนน
5. ↑  "พปชร.-ปชป." ปักธง ส.ส.สกลนคร เพื่อไทยร่วง 2 เขต
6. ↑  จับตา "เฉลิมชัย-เดชอิศม์-ชัยชนะ" ย้ายขั้ว ขน 16 ว่าที่ ส.ส. ปชป. เข้ารัฐบาล
***ฉลุยโครงการ 2*** เป็นภาพยนตร์ไทยโดย ไทเอนเทอร์เทนเมนท์ ที่ออกฉายในปี พ.ศ. 2533 กำกับโดยอดิเรก วัฏลีลา นำแสดงโดย สุรศักดิ์ วงษ์ไทย, เกียรติ กิจเจริญ, ศุภกร อุดมชัย, วชิระ บุรพรัตน์, ธัชชัย ปาละกูล, รัชนก พูนผลิน, นัท มีเรีย, และ ล้อต๊อก เป็นตอนภาพยนตร์ภาคต่อแต่แทบไม่เกี่ยวกับฉลุยภาคแรก แต่มีการนำเนื้อเรื่องจาก *ซึมน้อยหน่อย กะล่อนมากหน่อย* และ *ปลื้ม* มาสร้างความต่อเนื่องให้เป็นหลายปีต่อมา หลังจากที่เพื่อนๆทุกคนเติบโตและแยกย้ายกันไปในเส้นทางของแต่ละคน ป๋อง เป็นคนเดียวในกลุ่มเพื่อนๆที่ประสบความสำเร็จในหน้าที่การงาน ป๋อง ก้มหน้าก้มตาทำแต่งานไม่เคยได้พักผ่อนจนเครียดและเป็นบ้าในที่สุด ป๋องสติฟั่นเฟือนจำอะไรไม่ได้เลย จึงเป็นเหตุให้เพื่อนๆทุกคนต้องกลับมารวมตัวกันอีกครั้ง เพื่อเพื่อนน้อยกว่านี้ได้ไง ทุกคนมาพาป๋องเข้ากรุงเทพ ไปที่บ้านสีรุ้งหลังเก่าที่ทุกคนเคยอยู่ร่วมกันเพื่อระลึกถึงวันเก่าๆ โดยหวังว่าจะเป็นการฟื้นความจำให้กับป๋องได้ ภาพยนตร์ทำรายได้ 19 ล้านบาท ยังได้รับรางวัลตุ๊กตาทอง สาขาถ่ายภาพยอดเยี่ยมและได้รับรางวัลชมรมวิจารณ์บันเทิงสาขาถ่ายภาพ-ลำดับภาพยอดเยี่ยม

คำเปรยบนโปสเตอร์
----------------

*ต้องช่วยกันนับ 1 ถึง 100 นะเนี่ย กว่าจะลงมติทำโก้กันทั้งฝูงแบบนี้...! (รับรองโครงการนี้พิเศษจริงๆ) โครงการอย่างนี้... ทางการให้สิทธิ์เกิดปีละครั้ง!! แต่นอกทางการอยากให้เกิด เตลิดเปิดเปิงปีละ 365 ครั้ง!! ใช่!! เมืองไทยควรจะมีโครงการอย่างนี้ มากมากหน่อย*

เรื่องย่อ
---------

หลังจากที่เพื่อนรักแยกย้ายกันไปเดินตามทางของตน **โต้ง** (สุรศักดิ์ วงศ์ไทย) ได้เป็นนักเขียนบทภาพยนตร์ ส่วน**ป๋อง** (เกียรติ กิจเจริญ) ไปเป็นนักธุรกิจบริหารกิจการโรงแรมที่ภูเก็ตจนร่ำรวยเป็นเศรษฐี วันหนึ่งโต้งกับเพื่อนๆ ได้รับข่าวว่า ป๋องเกิดเป็นโรคปัญญาอ่อนขึ้น จึงเดินทางไปภูเก็ตเพื่อรับตัวป๋องมา เพื่อทำให้ป๋องอาการดีขึ้นทุกคนพยายามทุกวิถีทาง แต่ก็ไม่สำเร็จจนทุกคนพาป๋องกลับไปที่บ้านสีรุ้งที่ทุกคนเคยอยู่ร่วมกันมา ความจึงแตกว่าเรื่องทั้งหมดนั้นป๋องแกล้งทำทั้งสิ้น เพียงเพื่อต้องการให้เพื่อนที่จากกันได้มารวมตัวกันอีกครั้งเท่านั้น

กลุ่มเพื่อนสนิทที่เคยใช้ชีวิตร่วมกันมา ต่างแยกย้ายไปมีชีวิตของตนเอง **"ป๋อง"** เป็นคนเดียวในกลุ่มเพื่อนๆที่ประสบความสำเร็จในหน้าที่การงาน เขาทำงานอย่างหนักโดยไม่ได้พักผ่อนจนเครียดและเป็นบ้าในที่สุด ป๋องสติฟั่นเฟือนจำอะไรไม่ได้เลย จึงเป็นเหตุให้เพื่อนๆทุกคนต้องกลับมารวมตัวกันอีกครั้ง เพื่อทำให้ป๋องระลึกถึงวันเก่าๆ โดยหวังว่าจะเป็นการฟื้นความจำให้กับป๋องได้

นักแสดง
-------

| รายชื่อนักแสดง | ตัวละคร |
| --- | --- |
| นักแสดงหลัก |
| สุรศักดิ์ วงษ์ไทย | โต้ง |
| เกียรติ กิจเจริญ | ป๋อง |
| ธัชชัย ปาละกูล | ด้วง |
| ศุภกร อุดมชัย | เม้ง |
| วชิระ บุรพรัตน์ | แว่น |
| รัชนก พูนผลิน | ตุ๊กตา |
| มีเรีย เบนเนเดดตี้ | นัท |
| นักแสดงรับเชิญ |
| วัชระ ปานเอี่ยม | คนบ้าที่หนีออกมาจากโรงพยาบาล |
| ชาญณรงค์ ขันทีท้าว (ติ๊ก กลิ่นสี) | คนขายกาแฟบนสถานีรถไฟ |
| ธงชัย ประสงค์สันติ | พิธีกรรายการ ท้าพิสูจน์ |
| ล้อต๊อก | ผู้บริหารบริษัทภาพยนตร์ |
| ภาณุ น้อยอารีย์ (ซานโต้ส กลิ่นสี) |  |
| ดี๋ ดอกมะดัน | หมอต๊อง |
| นาคร ศิลาชัย | คนไข้ที่มาใช้บริการถอนฟัน |
| สมชาย เปรมประภาพงศ์ | เจ้าของร้าน สมบูรณ์แกลลอรี่ |
| มารุต สาโรวาท | เกย์ในห้องน้ำ |
| วสันต์ อุตตมะโยธิน | สาวสองที่มาใช้บริการคลินิคสัตว์ |
| เหี่ยวฟ้า | ศพบนรถกู้ภัย |
| พิภพ ภู่ภิญโญ | ชายหน้าโหดในห้องน้ำ |

อ้างอิง
-------

1. ↑
2. ↑
3. ↑  "ฉลุย โครงการ 2 (2533)". *ไทยบันเทิง*.
**ภารตวิทยา** (อังกฤษ: Indology), **อินเดียศึกษา** หรือ **เอเชียใต้ศึกษา** (South Asian studies) เป็นการศึกษาแขนงหนึ่งเกี่ยวกับประวัติศาสตร์อินเดีย วัฒนธรรมอินเดีย ภาษาอินเดีย และ วรรณกรรมอินเดีย ภารตวิทยาถือว่าเป็นสาขาย่อยหนึ่งของเอเชียวิทยา

โดยทั่วไปคำว่า*ภารตวิทยา*ในภาษาอังกฤษ (Indology) หรือ Indologie ในภาษาเยอรมัน มักใช้ในงานเชิงวิชาการของนักวิชาการชาวเยอรมันและในภาคพื้นทวีปยุโรป มากกว่าประเทศที่พูดหรือใช้ภาษาอังกฤษเป็นหลัก (Anglophone) ในขณะที่ในอดีต สวิตเซอร์แลนด์ คำว่า *Indologie* ครั้งหนึ่งเคยมีไว้เรียกการศึกษาเกี่ยวกับประเทศอินโดนีเซีย (อินโดนีเซียวิทยา) อาณานิคมดัตช์ในขณะนั้น

โดยทั่วไป ภารตวิทยา รวมถึงการศึกษาเกี่ยวกับวรรณกรรมสันสกฤต ศาสนาฮินดู ศาสนาอินเดียต่าง ๆ ศาสนาเชน ศาสนาพุทธ ศาสนาซิกข์ และวรรณกรรมบาลี

ทราวิฑวิทยา เป็นสาขาย่อยที่มุ่งเน้นไปที่การศึกษาภาษาทราวิฑ ในอินเดียใต้

นักวิชาการบางส่วนแยกภารตวิทยาเป็นสองสาขาย่อยคือ *ภารตวิทยาสมัยใหม่* ซึ่งศึกษาเกี่ยวกับการเมืองในอนุทวีปอินเดีย และ *ภารตวิทยาดั้งเดิม* ซึ่งศึกษาเกี่ยวกับเอกสารและหลักฐานในภาษาสันสกฤตและภาษาโบราณอื่น ๆ

อ้างอิง
-------

1. ↑  Pattanaik, Devdutt (21 February 2016). "Devdutt Pattanaik: Four types of Indology". *mid-day*.
2. ↑  "Indology - Oxford Dictionary". คลังข้อมูลเก่าเก็บจากแหล่งเดิมเมื่อ 2018-11-16. สืบค้นเมื่อ 2019-01-31.
**ไส้กรอกคัมเบอร์แลนด์** (อังกฤษ: Cumberland sausage) เป็นไส้กรอกหมูชนิดหนึ่งซึ่งมีต้นกำเนิดจากมณฑลคัมเบอร์แลนด์ซึ่งปัจจุบันเป็นส่วนหนึ่งของมณฑลคัมเบรียในประเทศอังกฤษ ไส้กรอกชนิดนี้จะปรุงรสด้วยเครื่องเทศและสมุนไพรหลากหลายชนิด แต่รสชาติที่เด่นชัดที่สุดได้แก่พริกไทยซึ่งเป็นรสชาติเอกลักษณ์ของไส้กรอกชนิดนี้ นอกจากนี้เนื้อหมูที่นำมาทำไส้กรอกคัมเบอร์แลนด์จะสับแทนบด ทำให้เนื้อสัมผัสแตกต่างจากไส้กรอกอื่นในอังกฤษ (คล้ายกับไส้อั่วทางภาคเหนือของไทย)

ป้ายโฆษณาไส้กรอกคัมเบอร์แลนด์แบบดั้งเดิมของฟาร์มแห่งหนึ่ง พร้อมตรารับรอง
ไส้กรอกคัมเบอร์แลนด์ได้รับสถานะ "สิ่งบ่งชี้ทางภูมิศาสตร์ที่ได้รับการคุ้มครอง" ในเดือนมีนาคม ค.ศ. 2011 โดยไส้กรอกที่จะใช้คำว่า "ไส้กรอกคัมเบอร์แลนด์แบบดั้งเดิม" (อังกฤษ: Traditional Cumberland Sausage) ได้นั้นจะต้องผลิตในเขตเทศมณฑลคัมเบรียในปัจจุบัน ซึ่งครอบคลุมพื้นที่เทศมณฑลคัมเบอร์แลนด์เดิมและบางส่วนของเทศมณฑลในประวัติศาสตร์อังกฤษแห่งอื่นได้แก่เวสต์มอร์แลนด์ แลงคาเชอร์ และนอร์ทยอร์กเชอร์ นอกจากนี้จะต้องมีเนื้อหมูอย่างน้อยร้อยละ 80 และเส้นผ่านศูนย์กลางไม่ต่ำกว่า 20 มิลลิเมตร

ประวัติ
-------

ไส้กรอกคัมเบอร์แลนด์เป็นผลิตภัณฑ์ขึ้นชื่อของท้องถิ่นมากว่า 500 ปี ไม่มีที่มาที่ชัดเจนว่าทำไมไส้กรอกคัมเบอร์แลนด์จึงมีรูปร่างและรสชาติอย่างในปัจจุบัน แต่เดิมนั้นไส้กรอกคัมเบอร์แลนด์จะมีรสชาติจัดกว่าในปัจจุบัน ในช่วงศตวรรษที่ 18 เครื่องเทศหลากหลายชนิดได้แพร่หลายมาถึงคัมเบอร์แลนด์ผ่านทางเมืองท่าไวต์เฮเวนได้แก่ขิง พริกไทยดำ และจันทน์เทศ

ส่วนผสม
-------

ไส้กรอกคัมเบอร์แลนด์จะทำออกมาเป็นขดยาวซึ่งแตกต่างจากไส้กรอกอื่น ๆ ในสหราชอาณาจักรที่จะแบ่งเป็นข้อ ๆ ไส้ในของไส้กรอกประกอบด้วยเนื้อหมูสับหรือบดหยาบ พริกไทย ไทม์ เซจ จันทน์เทศ พริกกาแยน และขนมปังแห้งหรือรัสก์ (rusk) เพื่อใช้เป็นตัวประสาน โดยทั่วไปแล้วจะมีเนื้อหมูอยู่ร้อยละ 85–98 อย่างไรก็ตาม ไส้กรอกคัมเบอร์แลนด์ได้รับความนิยมอย่างมาก ทำให้มีการผลิตเชิงอุตสาหกรรมซึ่งทำให้ได้ไส้กรอกที่มีคุณภาพต่ำกว่า โดยปริมาณเนื้อหมูในไส้กรอกอาจจะต่ำถึงร้อยละ 45

หมูพันธุ์ที่นิยมใช้ในอดีตได้แก่หมูพันธุ์คัมเบอร์แลนด์ ซึ่งเป็นสายพันธุ์ที่เหมาะสมกับสภาพภูมิอากาศเย็นชื้นในคัมเบอร์แลนด์ แต่กลับได้รับความนิยมน้อยลงและสูญพันธุ์ในช่วงต้นทศวรรษ 1960 ไส้กรอกคัมเบอร์แลนด์ในปัจจุบันจึงใช้เนื้อหมูพันธุ์ลาร์จแบล็ก กลอสเตอร์เชอร์โอลด์สปอตส์ หรือเวลช์แทน

อ้างอิง
-------

1. ↑  "Traditional Cumberland sausages win protected status in Europe". กระทรวงสิ่งแวดล้อม อาหาร และกิจการชนบท. 18 มีนาคม 2011. สืบค้นเมื่อ 18 มีนาคม 2011.
2. 1 2  "Product specification: traditional cumberland sausage (PGI)" (PDF). กระทรวงสิ่งแวดล้อม อาหาร และกิจการชนบท. สืบค้นเมื่อ 25 ธันวาคม 2019.
3. 1 2 3 4 5  "Sausage History". *steadmans-butchers.co.uk*. คลังข้อมูลเก่าเก็บจากแหล่งเดิมเมื่อ 2010-09-09.

แหล่งข้อมูลอื่น
---------------

* ข้อกำหนดสำหรับ "ไส้กรอกคัมเบอร์แลนด์แบบดั้งเดิม" จากกระทรวงสิ่งแวดล้อม อาหาร และกิจการชนบทของสหราชอาณาจักร
**โรบินสัน คอลาดุ** (โปรตุเกส: *Roberto Carlos da Silva Rocha*) เกิดวันที่ 10 เมษายน ค.ศ. 1973 เป็นอดีตนักฟุตบอลชาวบราซิล

การ์ลุสเริ่มเล่นให้กับทีมชาติบราซิลในปี ค.ศ. 1992 และติดทีมชาติไปเล่นฟุตบอลโลกถึง 3 สมัย โดยช่วยให้ทีมชาติบราซิลเข้าสู่รอบชิงชนะเลิศฟุตบอลโลก 1998 ที่ประเทศฝรั่งเศส ก่อนจะประสบความสำเร็จสูงสุดกับทีมชาติด้วยการคว้าแชมป์ฟุตบอลโลก 2002 ที่ประเทศญี่ปุ่น และติดทีมรวมดาราฟุตบอลโลก ในปี 1998 และ 2002 จุดเด่นการเล่นของเขาคือเทคนิคที่ยอดเยี่ยม ความเร็ว และลูกยิงฟรีคิกที่ทรงพลัง 

สำหรับการเล่นในระดับสโมสร โรแบร์ตู การ์ลุส เล่นฟุตบอลในทวีปยุโรปครั้งแรกกับสโมสรอินเตอร์มิลาน ในกัลโชเซเรียอา อิตาลี จากนั้นเขาย้ายมาเล่นในลาลิกา สเปนกับสโมสรฟุตบอลเรอัลมาดริด โดยเขาอยู่กับเรอัลมาดริดนานถึง 11 ปี ลงสนามให้สโมสรเมื่อรวมทุกรายการไป 584 นัด และยิงได้ 71 ประตู ประสบความสำเร็จด้วยการคว้าแชมป์ลาลิกา 4 สมัย, แชมป์ยูฟ่าแชมเปียนส์ลีก 3 สมัย และคว้าแชมป์ฟุตบอลชิงแชมป์สโมสรโลก 2 สมัย และได้รับรางวัลนักฟุตบอลยอดเยี่ยมของโลกแห่งปีอันดับที่ 2 ในปี 1997

การ์ลุสเริ่มต้นอาชีพของเขาให้กับบราซิลในฐานะกองหน้า แต่ใช้เวลาส่วนใหญ่ในอาชีพการงานในฐานะแบ็กซ้าย และได้รับการขนานนามว่าเป็น ผู้เชี่ยวชาญด้านฟรีคิกตลอดอาชีพของเขา จังหวะโค้งของเขาวัดได้เร็วกว่า 105 ไมล์ต่อชั่วโมง หรือ 169 กม./ชม.

โรแบร์ตู การ์ลุสถือเป็น 1 ในนักฟุตบอล 15 คนที่ลงแข่งในยูฟ่าแชมเปียนส์ลีกมากกว่า 100 นัด

อ้างอิง
-------

1. ↑  ที่เหลือคือ การ์เลส ปูยอล, เดวิด เบคแคม, เปาโล มัลดีนี, พอล สโกลส์, แกรี เนวิล, ราอุล กอนซาเลซ, อ็อลลีเวอร์ คาห์น, ไรอัน กิกส์, อันดรีย์ แชวแชนกอ, ลูอิช ฟีกู, คลาเรนซ์ ซีดอร์ฟ, อีเกร์ กาซียัส, ตีแยรี อ็องรี, เฟร์นันโด โมริเอนเตส, โรอา สแตรนด์, ชาบี และ แดกู
**รักแท้บทที่ 1** เป็นภาพยนตร์ไทยแนวโรแมนติก-ดราม่า ผลงานการกำกับของ สุเทพ ตันนิรัตน์ สร้างโดย บริษัท ไท เอ็นเตอร์เทนเมนต์ จำกัด ออกฉายเมื่อวันที่ 26 สิงหาคม พ.ศ. 2538 เป็นผลงานการแสดงภาพยนตร์เรื่องแรกและเรื่องสุดท้ายของ บุญพิทักษ์ จิตต์กระจ่าง ก่อนเสียชีวิต ประกบคู่กับ ศักดิ์สิทธิ์ แท่งทอง

**รักแท้บทที่ 1** เป็นเรื่องราวของ ระบิล ชายผู้หนึ่งซึ่งหวาดกลัวความรักและกำลังศึกษาเรื่องความรักจากหนังสือ รวมทั้งจากเพื่อนรอบข้าง โดยมี ทิพย์ หญิงสาวผู้เคยผิดหวังในรักและเป็นรักแรกของ ระบิล เพื่อให้ระบิลทดสอบบทเรียนรักแท้ของเค้า และส่วนหนึ่งของเนื้อเรื่องได้มีการกล่าวถึง นิยายเรื่องดัง สงครามชีวิต ของ ศรีบูรพา

นักแสดง
-------

* ศักดิ์สิทธิ์ แท่งทอง เป็น **ระบิล**
* บุญพิทักษ์ จิตต์กระจ่าง เป็น **ทิพย์**

นักแสดงรอง
----------

* ณัฐริกา ธรรมปรีดานันท์
* ปริญญ์ วิกรานต์
* รัดเกล้า อามระดิษ
* ดารณีนุช ปสุตนาวิน
* อมรา อัศวนนท์
* สมภพ เบญจาธิกุล
* วาสนา สิทธิเวช

เนื้อเรื่อง
-----------

รักแรกที่ก่อตัวขึ้นชีวิตของ "ระบิล" หรือชื่อเล่นว่า "ระ" ที่เพื่อนๆเรียก เขาขยาดในเรื่องของผู้หญิงหลังจากที่โดนเพื่อนๆจอมแสบที่มีนิสัยแปลกแตกต่างกันออกไป พูดกรอกหูเกี่ยวกับการตามตื๊อของบรรดาสาวขายประกัน เขาพยายามที่จะหนี แต่ถ้าคราวนั้นหนีสำเร็จระจะไม่มรวันได้เจอหัวใจตนเองเลย "ทิพย์" เป็นรักครั้งแรกที่ระได้เจอ ระเรียนรู้วิธีที่จะจีบสาวด้วยการอ่านบทความมากมาย ที่เหมือนจะสอนและเป็นเพื่อนได้อย่างดีแต่เมื่อเจอกับเหตุการณ์จริงเข้าเพื่อนก็ไม่อาจช่วยเขาได้ ระเกิดอาการประหม่าอย่างไม่มีเหตุผล แม้กระทั่งนัดครั้งแรกในงานปาร์ตี้ของเพื่อนทิพย์ ความรักที่เริ่มก่อตัวของเขาแม้กระทั่งบรรดาเพื่อนตัวแสบก็ยังไม่อาจล่วงรู้ได้ ระหว่างที่ความสัมพันธ์ของทั้งสองกำลังดำเนินไปอย่างราบรื่น จู่ๆทิพย์กลับหายไปจากชีวิตของเขา ด้วยเหตุผลส่วนตัวของเธอเองที่ระก็ไม่อาจรู้ได้และตัดสินใจตามหาหัวใจของตนเองตามที่มันเรียกร้อง แต่จะเจอหรือไม่บนถนนสายเปลี่ยวนี้

รางวัลที่ได้รับ
---------------

ภาพจากภาพยนตร์ **รักแท้บทที่ 1**
* **รางวัลพระสุรัสวดี** (ตุ๊กตาทอง) ปี พ.ศ. 2538
	+ **บทภาพยนตร์ยอดเยี่ยม** : สุเทพ ตันนิรัตน์
	+ **กำกับศิลป์ยอดเยี่ยม** : ธีระพันธุ์ บุญผลิตผล, ณรงค์ อุสาย

เพลงประกอบภาพยนตร์
------------------

* เพลง ลมหายใจ โดย บอย โกสิยพงษ์
* เพลง จะเก็บเธออยู่ในใจเสมอ (Always) โดย บอย โกสิยพงษ์

เกร็ด
-----

* ในเรื่องนี้จะเห็นการแสดงภาพยนตร์ครั้งแรกของ น้ำผึ้ง ณัฐริกา ธรรมปรีดานันท์ มีบทเพียงเล็กน้อยเท่านั้น

แหล่งข้อมูลอื่น
---------------

* tangsaksit.com เก็บถาวร 2008-02-06 ที่ เวย์แบ็กแมชชีน แท่งศักดิ์สิทธิ์ดอตคอม
* The First Lesson of True Love เก็บถาวร 2008-06-19 ที่ เวย์แบ็กแมชชีน
* TH/knwldZn[*ลิงก์เสีย*]
ปลาเฉา (*Ctenopharyngodon idella*)
**ปลาจีน** เป็นชื่อสามัญของปลาเศรษฐกิจใช้ในการบริโภคกัน 3 ชนิด ซึ่งล้วนแต่เป็นปลาในวงศ์ปลาตะเพียน (Cyprinidae) ทั้งนั้น ซึ่งเป็นปลาที่นำเข้ามาจากประเทศจีน ตั้งแต่ก่อนปี พ.ศ. 2500 โดยเป็นปลาที่มีรูปร่าง ลักษณะคล้ายคลึงกัน ได้แก่

* ปลาเฉา (*Ctenopharyngodon idella*)
* ปลาหัวโต (*Hypophthalmichthys nobilis*)
* ปลาลิ่น (*Hypophthalmichthys molitrix*)

โดยทั้งหมดเป็นปลากินพืช นิยมเลี้ยงกันในบ่อดิน โดยปลาไม่อาจจะแพร่พันธุ์ได้ในธรรมชาติ ต้องทำการฉีดฮอร์โมนผสมเทียม ซึ่งปลาจีนมีการทดลองเลี้ยงครั้งแรก ทั้ง 3 ชนิด โดย หลวงสุวรรณวาจกกสิกิจ (ทองดี เรศานนท์) ภายในมหาวิทยาลัยเกษตรศาสตร์

และปลาจีน อาจรวมไปถึง ปลาไน (*Cyprinus carpio*) ด้วยก็ได้ 

ในเอเชียตะวันออก เช่น จีน, ญี่ปุ่น, เกาหลี มีการเลี้ยงปลาเหล่านี้ในนาข้าว เพื่อให้กินวัชพืชในนาข้าว และเมื่อปลาได้ขนาด ก็จะถูกจับขึ้นมาบริโภค

อ้างอิง
-------

1. ↑  "ประวัติหลวงสุวรรณวาจกกสิกิจ (ทองดี เรศานนท์)". คลังข้อมูลเก่าเก็บจากแหล่งเดิมเมื่อ 2012-12-09. สืบค้นเมื่อ 2012-07-16.
2. ↑  ปลาจีน
3. ↑  เก็บถาวร 2012-08-12 ที่ เวย์แบ็กแมชชีน ปลาจีน ตามพจนานุกรมฉบับราชบัณฑิตยสถาน พ.ศ. 2542
4. ↑  *Super Fish*, สารคดีทางช่อง 7: อังคารที่ 25 มิถุนายน 2556
**ผู้นำสูงสุดโนค** (อังกฤษ: Supreme Leader Snoke) เป็นตัวละครในเรื่องแต่งชุด*สตาร์ วอร์ส (Star Wars)* ปรากฏตัวครั้งแรกในภาพยนตร์*สตาร์ วอร์ส เอพพิโซด 7: อุบัติการณ์แห่งพลัง* สโนคเป็นชายผู้มีสัมผัสแห่งพลัง ดำรงตำแหน่งผู้นำสูงสุดของปฐมภาคีในช่วงเวลาประมาณ 30 ปี หลังเหตุการณ์ใน*สตาร์ วอร์ส เอพพิโซด 6: การกลับมาของเจได* ซึ่งปฐมภาคีเป็นรัฐเผด็จการทหารที่ถือกำเนิดขึ้นมาจากจักรวรรดิกาแลกติกที่ล่มสลายไป และพยายามเข้าปกครองกาแลกซี ตัวละครนี้มีความสามารถสูงในพลัง โดยเฉพาะด้านมืด เขาเป็นผู้ที่ล่อลวงเบน โซโล เข้าสู่ด้านมืดและกลายเป็นไคโล เร็น แต่สุดท้ายก็ถูกไคโล เร็นทรยศและสังหารในภาค *สตาร์ วอร์ส เอพพิโซด 8: ปัจฉิมบทแห่งเจได*

ในภาพยนตร์ *อุบัติการณ์แห่งพลัง* และ *ปัจฉิมบทแห่งเจได* สโนคเป็นตัวละครที่ถูกสร้างจากคอมพิวเตอร์กราฟิกด้วยเทคนิกการจับการเคลื่อนไหว (โมชั่นแคปเจอร์) จากการแสดงของแอนดี เซอร์กิส

ลักษณะของตัวละครสโนคถูกเปลี่ยนแปลงมาlหลายต่อหลายครั้งระหว่างการพัฒนาภาพยนตร์ จนได้รูปลักษณ์สุดท้ายเมื่อตุลาคม พ.ศ. 2558 หรือเพียง 2 เดือน ก่อนภาพยนตร์จะออกฉาย เจเจ อับรามส์และนีล สแกนแลนไม่อยากให้ตัวละครนี้ดูชราและเสื่อมสังขารเหมือนดาร์ธ ซิเดียส นอกจากนี้ยังเคยพิจารณาให้ตัวละครนี้เป็นผู้หญิงด้วย

ในภาพยนตร์ *สตาร์ วอร์ส เอพพิโซด 9: กำเนิดใหม่สกายวอล์คเกอร์* ต้นกำเนิดของสโนคได้รับการเปิดเผยว่า สโนคคือร่างโคลนของดาร์ธ ซิเดียสหรือพัลพาทีน ซึ่งผู้ที่สร้างขึ้นมาคือดาร์ธ ซีเดียสที่ฟื้นคืนชีพโดยการใช้ร่างโคลนจากความช่วยเหลือของเหล่าบรรดาผู้ภัดดีต่อซิเดียส ซิธอันเป็นนิรันดร์ (Sith Eternal) ด้วยการตัดต่อพันธุกรรมที่ผิดพลาดทำให้เขามีรูปร่างที่อัปลักษณ์ แต่กลับมีพลังที่เทียบเท่ากับดาร์ธ ซิเดียส หลังจากนั้นดาร์ธ ซิเดียสได้ใช้สโนคเข้าหาเบน โซโลและชักชวนเข้าสู่ด้านมืด จากนั้นก็ก่อตั้งกลุ่มปฐมภาคีเพื่อที่จะได้ควบคุมกาแลกซีอีกครั้งหนึ่ง
**"ลูกอม"** เป็นซิงเกิลแรกของวงดนตรีวัชราวลี ประพันธ์เนื้อร้อง-แต่งทำนองและเรียบเรียงโดย มนต์ชัย สัตยเทพ โดยที่มาของเพลงนี้มาจากเขาจะเซอร์ไพรส์เจ้าสาวในวันแต่งงานของเพื่อนคนหนึ่ง ต่อมาเมื่อปี 2552 เพื่อมอบเป็นของขวัญให้กับเจ้าสาวที่ชื่อ "ลูกอม" เเละลูกอมก็ภูมิใจและทำให้พวกเขาได้ก่อตั้งวงวัชราวลีขี้นมาซึ่งชื่อวง "วัชราวลี" ก็ได้มาจากชื่อเจ้าสาวคนนั้น

เพลงนี้ออกจำหน่ายในวันที่ 31 ตุลาคม พ.ศ. 2552 และมิวสิกวิดีโอเพลงนี้ได้เผยแพร่ในยูทูบวันที่ 31 ตุลาคม พ.ศ. 2552 หลังจากงานแต่งงานของเพื่อนคนหนึ่ง ทางช่องTinNAmou ในยูทูบ และต่อมาได้เกิดวงวัชราวลีขึ้น เนื้อหาของเพลงเกี่ยวกับความรัก ที่สวยงามของชายหญิงคู่หนึ่ง ที่ตัดสินใจจะใช้ชีวิตร่วมกัน

การตอบรับ
---------

เพลง "ลูกอม" ได้ติดอันดับชาร์ทเพลงอันดับที่ 42 ใน 100 ของโลกใน Youtube ในปี พ.ศ. 2555

| ชาร์ต (พ.ศ. 2555) | อันดับสูงสุด |
| --- | --- |
| YouTube Top 100 Chart | 42 |
| YouTube Thailand Top 5 Chart | 3 |

คัฟเวอร์เวอร์ชัน
----------------

* ในปี พ.ศ. 2556 เพลงลูกอมถูกขับร้องโดย ปรีชญา พงษ์ธนานิกร & ปองกูล สืบซึ้ง สำหรับเพลงประกอบละครซีรีส์เรื่อง ATM2 คู่เว่อ..เออเร่อ..เออรัก จากค่ายจีเอ็มเอ็ม แกรมมี่ เรียบเรียงใหม่โดย วัฒนกร ศรีวัง

อ้างอิง
-------

1. ↑  "ประวัติความเป็นมา ประวัติวง "วัชราวลี"". คลังข้อมูลเก่าเก็บจากแหล่งเดิมเมื่อ 2016-06-19. สืบค้นเมื่อ 2014-08-10.
2. ↑
3. ↑  "5 อันดับเพลงไทยเพลงไหนในยูทูบ ที่มียอดวิวสูงที่สุด!". คลังข้อมูลเก่าเก็บจากแหล่งเดิมเมื่อ 2013-10-07. สืบค้นเมื่อ 2021-09-29.
4. ↑  New Single Ost. ATM 2 คู่เว่อ..เออเร่อ..เออรัก - ลูกอม Cover Version[*ลิงก์เสีย*]
**ตลาดระแหง 100 ปี** เป็นตลาดชุมชนริมน้ำ ตั้งอยู่ที่ชายคลองระแหงติดต่อคลองพระอุดม ในตำบลระแหง อำเภอลาดหลุมแก้ว จังหวัดปทุมธานี

ตลอดทั้งสองฝั่งคลองเป็นห้องแถวไม้ติดต่อกันยาวตลอดทาง ซึ่งทางอำเภอลาดหลุมแก้ว เทศบาลตำบลระแหงและชาวตลาดระแหง ได้ร่วมกันอนุรักษ์ตลาดเก่าแห่งนี้เอาไว้ บริเวณชุมชนนี้มีศาสนสถานคือ วัดบัวแก้วเกษรและศาลจ้าวระแหง ในตลาดมีร้านขายอุปกรณ์จับสัตว์น้ำ ร้านขายยาจีนและยาแผนโบราณ ร้านตัดผมรุ่นคุณปู่ ร้านขายอุปกรณ์การเกษตร เครื่องใช้ในครัวเรือน ปุ๋ยหมัก หม้อดินเผาหุงข้าว หรือร้านอาหารขึ้นชื่อ อย่างร้านแปโภชนา และพิพิธภัณฑ์แสดงข้าวของเครื่องใช้ในสมัยโบราณ

ประวัติ
-------

คนกลุ่มแรกที่เข้ามาตั้งถิ่นฐานบริเวณตลาดระแหง คือกลุ่มคนจีนซึ่งเข้ามาทำการค้าขาย ดังปรากฏในแผนที่โบราณ พ.ศ. 2460 พบตำแหน่งของที่ตั้งตลาดระแหงแล้ว โดยบริเวณโดยรอบมีการกระจุกตัวของชุมชนและมีลักษณะพื้นที่นา ชาวจีนเหล่านี้บางส่วนแต่งงานกับคนไทย พบศาลเจ้าบริเวณตลาด ตลาดตั้งอยู่ริมคลองระแหง เป็นแหล่งขนสินค้าการเกษตร ตลาดระแหงเริ่มเป็นที่รู้จักจากคนภายนอก มีเรือแท็กซีสัญจรระหว่างกรุงเทพมหานคร นนทบุรี ปทุมธานี เพื่อซื้อขายสินค้าการเกษตรจำพวกข้าวและผลไม้ มีโรงสีข้าวตั้งอยู่ท้ายตลาด

ตั้งแต่สมัยพระบาทสมเด็จพระจุลจอมเกล้าเจ้าอยู่หัว มีทางรถไฟราษฎร์สายบางบัวทอง มีเส้นทางตั้งแต่กรุงเทพ บางบัวทองมาสิ้นสุดบริเวณริมคลองระแหงนี้ ส่งผลทำให้มีคนมาใช้บริการตลาดระแหงมากขึ้น มีผู้คนเข้ามาอยู่อาศัยและทำการค้าขายเพิ่มมากขึ้นเป็นเท่าตัว มีร้านค้าที่หลากหลายมากขึ้น เช่น ร้านขายเครื่องมือการประมง เครื่องมือการเกษตร โรงฝิ่น ร้านอาหารสำเร็จรูป และร้านกาแฟ เป็นต้น อาคารบางส่วนเริ่มปรับเป็น 2 ชั้น มุงสังกะสี

แต่เมื่อมีการตัดถนน เกิดระบบขนส่งมวชนสาธารณะ การสัญจรทางน้ำจึงเริ่มลดบทบาทลง การค้าเริ่มซบเซา ทำให้คนเริ่มย้ายมาตั้งร้านริมถนนสายหลักคือ ทางหลวงแผ่นดินหมายเลข 346

ปัจจุบันตลาดระแหงกลายเป็นสถานที่ท่องเที่ยวเชิงอนุรักษ์

อ้างอิง
-------

1. ↑  ""ตลาดระแหง 100 ปี" เดินเพลินแสนสงบ ในบรรยากาศโบราณกว่าร้อยปี". ผู้จัดการออนไลน์.
2. ↑  "ตลาดร้อยปีระแหง". การท่องเที่ยวแห่งประเทศไทย (ททท.).
3. ↑  "ปัจจัยที่มีผลต่อการเกิดและการเปลี่ยนแปลงของตลาดระแหง จังหวัดปทุมธานี".
4. ↑  "จังหวัดปทุมธานี จัดพิธีอัญเชิญเทพเจ้า ณ ศาลจ้าวระแหง "งานถนนสายวัฒนธรรม และตลาดวัฒนธรรม ประจำปี 2562" ณ ตลาด 100 ปี ระแหง". สำนักข่าว กรมประชาสัมพันธ์. คลังข้อมูลเก่าเก็บจากแหล่งเดิมเมื่อ 2023-06-02. สืบค้นเมื่อ 2023-06-02.
เหตุกราดยิงที่ตำบลวังน้ำเขียว (อำเภอวังน้ำเขียว) จังหวัดนครราชสีมา เกิดขึ้นในวันที่ 25 พฤศจิกายน พ.ศ. 2566 เวลา 23.25 น. ที่บ้านเลขที่ 543 หมู่1 บ้านศาลเจ้าพ่อชุมชนข้างตลาดศาลเจ้าพ่อ โดยนายจตุรงค์ สุขสุข ได้ลงมือใช้อาวุธปืนสั้นออร์โตเมติก CZ ขนาด 9 มม. กราดยิงภรรยา และมารดาภรรยา มีผู้เสียชีวิตทันที 4 รายและไปเสียชีวิตที่โรงพยาบาลมหาราชอีกหนึ่งราย มีผู้บาดเจ็บ 2 ราย หนึ่งในนั่นบาดเจ็บสาหัส ต่อมาตำรวจพบว่าในที่เกิดเหตุพบอาวุธปืน และปลอกกระสุนปืน ตกหล่นจำนวน 11 ปลอก

### ผู้บาดเจ็บและเสียชีวิต

1. นายจาตุรงค์ สุขสุข อายุ 29 ปี
2. นางสาว กาญจณา ปาจันทึก อายุ 44 ปี
3. นางกิ่งทอง กล้าจอหอ อายุ 62 ปี
4. นางสาวกรนิกา มานะต่อ อายุ 38 ปี
5. นายธง นนขุนทด อายุ 50 ปี
6. นายบำรุง ชาเทราช อายุ 28 ปี (บาดเจ็บสาหัส)

### ผู้ก่อเหตุ

นายจาตุรงค์ สุขสุข อดีตทหาร สังกัดกองพันลาดตระเวน กองพลนาวิกโยธิน กองทัพเรือสัตหีบ ต่อมา ถูกขบวนรถไฟทับขาขวาขาด เป็นผู้พิการด้านความเคลื่อนไหวและเป็นนักกีฬาคนพิการทีมชาติไทย

ดูเพิ่ม
-------

เหตุกราดยิงที่จังหวัดนครราชสีมา พ.ศ. 2563

อ้างอิง
-------

1. ↑  โศกนาฏกรรมหมู่ 5 ศพในงานแต่งแยกตั้งสวดตามวัดที่ผู้เสียชีวิตอาศัยอยู่ เพื่อนบ้านเจ็บสาหัสพ้นขีดอันตรายแล้ว
**วัดประทุมธรรมชาติ** บ้างเขียน **วัดปทุมธรรมชาติ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแกใหญ่ อำเภอเมืองสุรินทร์ จังหวัดสุรินทร์

ประวัติ
-------

วัดประทุมธรรมชาติ ชาวบ้านเรียกกันว่า **วัดบ้านแกใหญ่** หรือ **วัดแกใหญ่** ตั้งชื่อตามหมู่บ้าน แต่เดิมวัดตั้งอยู่บนที่เนินสูงในดินธรณีสงฆ์ หรือในปัจจุบันคือหอประชุมและสถานีอนามัยหลังเก่าของบ้านแกใหญ่ หมู่ที่ 10 ต่อมาพระครูธรรมธัชพิมล ( หลวงปู่ทุน ธฺมมปญโญ) ท่านได้ย้ายมาสร้างในพื้นที่ปัจจุบัน เหตุที่ชื่อว่า วัดประทุมธรรมชาติ เพราะมีดอกบัวที่เกิดขึ้นเองตามธรรมชาติในสระน้ำ (ปัจจุบันไม่มีแล้ว) ตั้งเป็นวัดเมื่อ พ.ศ. 2432 ได้รับพระราชทานวิสุงคามสีมาเมื่อวันที่ 15 กันยายน พ.ศ. 2530

สิม
---

อุโบสถหรือสิมสร้างขึ้นเมื่อ พ.ศ. 2460 แล้วเสร็จและมีการผูกพัทธสีมาเมื่อ 1 มีนาคม พ.ศ. 2462 กรมศิลปากรประกาศขึ้นทะเบียนและกำหนดเขตที่ดินโบราณสถาน โดยประกาศในราชกิจจานุเบกษา เล่ม 119 ตอนพิเศษ 117 ง หน้า 9 วันที่ 29 พฤศจิกายน พ.ศ. 2545 พื้นที่โบราณสถานประมาณ 4 ไร่ 0 งาน 46 ตารางวา

สิมสร้างโดยการนำของพระครูธรรมธัชพิมล อดีตเจ้าอาวาส ช่างเป็นชาวเขมรที่มาอยู่ที่บ้านแกใหญ่ มีลักษณะสถาปัตยกรรมพื้นบ้าน สร้างด้วยไม้ที่ได้มาจากบริเวณป่าใกล้เคียง ขนาด 5 ช่วงเสา กว้าง 7.25 เมตร ยาว 10.60 เมตร หลังคาทรงจั่วสองชั้น ชั้นบนลดมุขด้านหน้าและด้านหลังหน้าบันมีชานจั่วแกะสลักลวดลาย ส่วนบนหลังคาประดับด้วยโหง่ ลำยอง นาคสะดุ้งและหางหงส์ไม้ หลังคาชั้นลดแบบปั้นหยาคลุมตลอดทั้งสี่ด้าน ตัวอาคารตั้งอยู่บนพื้นดิน มีเสาไม้สี่เหลี่ยม รวม 24 ต้น จุดเด่นของสิมคือมีหน้าบันมีชานจั่วเป็นไม้แกะสลักลวดลายด้านทิศตะวันออกแกะสลักลวดลายรูปเทพพนม ท่ามกลางลวดลายพันธุ์พฤกษา ด้านทิศตะวันตกแกะสลักลวดลายราหู ท่ามกลางลวดลายพันธุ์พฤกษา บริเวณเชิงชายมีการแกะสลัก

อ้างอิง
-------

1. ↑  "วัดปทุมธรรมชาติ". แหล่งศิลปกรรมอันควรอนุรักษ์ - สิ่งแวดล้อมศิลปกรรม.
2. ↑  "วัดประทุมธรรมชาติ". สำนักงานพระพุทธศาสนาแห่งชาติ.
3. ↑  "อุโบสถวัดประทุมธรรมชาติ จังหวัดสุรินทร์". กลุ่มเผยแพร่และประชาสัมพันธ์.
**สะพานโกะเทะ** (พม่า: ဂုတ်ထိပ်တံတား, MLCTS: *gu.hti.ta.aa.*) เป็นสะพานรถไฟเหนือช่องเขาโกะเทะ บนแม่น้ำมยิแง ทางตะวันตกของรัฐฉาน ประเทศพม่า สะพานนี้อยู่ระหว่างเมืองหนองเขียวและโกะเทะ เป็นส่วนหนึ่งของเส้นทางรถไฟระหว่างปยีนอู้ลวีน เมืองหลวงฤดูร้อนของบริติชอดีตผู้ปกครองอาณานิคมในพม่า และล่าเสี้ยวเมืองหลักทางตอนเหนือของรัฐฉาน เป็นสะพานที่สูงที่สุดในประเทศพม่า และเมื่อสร้างเสร็จถือเป็นสะพานรถไฟที่ใหญ่ที่สุดในโลก อยู่ห่างจากมัณฑะเลย์ไปทางตะวันออกเฉียงเหนือราว 100 กม.

สะพานแห่งนี้สร้างขึ้นในปี พ.ศ. 2442 โดยบริษัทก่อสร้างสะพานเพนซิลเวเนียและแมริแลนด์ และเปิดในปี พ.ศ. 2443 ส่วนประกอบต่าง ๆ ผลิตโดยบริษัทเหล็กเพนซิลเวเนียและถูกส่งมาจากสหรัฐ เส้นทางรถไฟถูกสร้างขึ้นเพื่อช่วยขยายอิทธิพลของจักรวรรดิบริติชในภูมิภาคนี้ โครงการก่อสร้างได้รับการดูแลโดยเซอร์อาเธอร์ เรนเดล วิศวกรของบริษัทการรถไฟพม่า

ข้อมูลสะพาน
-----------

สะพานโกะเทะ พ.ศ. 2442 หรือ 2443
สะพานมีความยาวจากปลายด้านหนึ่งถึงอีกด้าน 689 เมตร (2,260 ฟุต) และประกอบด้วยหอคอย 15 แห่งซึ่งกว้าง 12 เมตร (39 ฟุต) พร้อมด้วยหอคอยคู่ที่กว้าง 24 เมตร (79 ฟุต) หอคอยทั้ง 15 แห่งรองรับโครงถัก 10 ชั้น มีช่วงห่าง 37 เมตร (121 ฟุต) แหล่งข่าวหลายแห่งระบุความสูงของสะพานไว้ที่ 250 เมตร (820 ฟุต) คาดว่าเป็นการวัดจากระดับแม่น้ำที่ไหลลงอุโมงค์ใต้ดิน ณ จุดที่ไหลผ่านใต้สะพาน ความสูงที่แท้จริงของสะพานโดยวัดจากรางรถไฟถึงบริเวณล่องน้ำของหอคอยที่สูงที่สุดคือ 102 เมตร (335 ฟุต) งบก่อสร้างอยู่ที่ 111,200 ปอนด์สเตอร์ลิง

ทางเบี่ยง
---------

เนื่องจากเส้นทางจากมัณฑะเลย์ไปยังลาเสี้ยวถือเป็นเส้นทางยุทธศาสตร์ เส้นทางเบี่ยงไปยังพื้นหุบเขาซึ่งมีทางโค้งรูปเกือกม้าอันน่าประทับใจจึงถูกสร้างขึ้นในปี พ.ศ. 2519-2521 เพื่อให้รถไฟวิ่งต่อไปได้หากสะพานโกะเทะถูกก่อวินาศกรรม เส้นทางเหล่านี้ยังมองเห็นได้จากสะพานในปี พ.ศ. 2556 แต่เส้นทางเบี่ยงเหล่านี้ถูกปล่อยทิ้งร้างให้พืชปกคลุมตั้งแต่ปี พ.ศ. 2545

กล่าวถึง
--------

สะพานแห่งนี้ได้รับการกล่าวถึงในหนังสือท่องเที่ยว The Great Railway Bazaar ของPaul Theroux เขาบรรยายสะพานแห่งนี้ว่า "สัตว์ประหลาดแห่งเรขาคณิตสีเงินในป่าและหินที่ขรุขระ การมีอยู่ของมันช่างแปลกประหลาด"

ดูเพิ่ม
-------

* การขนส่งระบบรางในประเทศพม่า

อ้างอิง
-------

1. ↑  "Gokteik Viaduct". Highestbridges.com. คลังข้อมูลเก่าเก็บจากแหล่งเดิมเมื่อ 2013-01-23. สืบค้นเมื่อ 2011-03-11.
2. ↑  Turk, J. D. (September 1901). "Building An American Bridge In Burma". *The World's Work*. New York, NY: Doubleday, Page & Co. **II** (5): 1148–1167. สืบค้นเมื่อ April 29, 2012.
3. ↑  [|Nawnghkio township profile 2009 by Township Peace and Development Council]
4. ↑  Hettler, Dieter (1 November 2004). "Update from Myanmar". *Railway Gazette International*. คลังข้อมูลเก่าเก็บจากแหล่งเดิมเมื่อ 19 March 2017. สืบค้นเมื่อ 1 May 2014.
5. ↑  Theroux, Paul (1975). *The great railway bazaar : by train through Asia*. London: Hamish Hamilton. p. 212. ISBN 978-0-14-103884-1. OCLC 232365440.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **สะพานโกะเทะ**

* Wohlers, David. *Potential structural deficiencies within the Gokteik Viaduct Railway Bridge in Upper Burma* ()

* Wohlers, David C. and Tony Waters. 2022. "The Gokteik Viaduct: A Tale of Gentlemanly Capitalists, Unseen People, and a Bridge to Nowhere" Social Sciences 11, no. 10: 440.
มิกกี้ เมาส์ ทำหน้าที่เป็นผู้ถือหางเสือเรือใน *เรือกลไฟวิลลี่* (ภาพนี้เป็นเครื่องหมายการค้าอย่างเป็นทางการของเดอะวอลต์ดิสนีย์ในปัจจุบัน)
***เรือกลไฟวิลลี่*** (อังกฤษ: Steamboat Willie) เป็นภาพยนตร์การ์ตูนสั้น ที่ออกฉายเมื่อวันที่ 18 พฤศจิกายน ค.ศ. 1928 ผลิตในรูปแบบขาวดำโดยเดอะวอลต์ดิสนีย์สตูดิโอส์ ในเครือเดอะวอลต์ดิสนีย์ *เรือกลไฟวิลลี่* ได้รับการพิจารณาว่าเป็นการเปิดตัวมิกกี้ เมาส์ เช่นเดียวกันแฟนสาว มินนี่ เมาส์ แม้ตัวละครทั้งสองจะปรากฏขึ้นหลายเดือนก่อนหน้านั้นแล้วในการทดลองฉายภาพยนตร์ 2 เรื่องก่อนหน้า แต่*เรือกลไฟวิลลี่*ถือเป็นภาพยนตร์มิกกี้ลำดับแรกที่เผยแพร่สู่สาธารณะ

ดิสนี่ย์ได้ใช้ระบบ ซินิโฟน (Cinephone) ที่ถูกพัฒนาโดย แพท พาวเวอร์ส โดยการลอกเลียนแบบมาจากระบบโฟโนฟิลม์ (Phonofilm) ของ Lee De Forest นักประดิษฐ์ชื่อดังของสหรัฐอเมริกา โดย "เรือกลไฟวิลลี่" ออกฉายครั้งแรกที่โรงภาพยนตร์มอสส์โคโลนี่เธียเตอร์ นครนิวยอร์ก โดยฉายเป็นภาพยนตร์สั้นให้ผู้ชมได้ชมก่อนการชมภาพยนตร์เรื่อง ***แก๊งค์ วอร์*** อย่างไรก็ตามปรากฏว่า***เรือกลไฟวิลลี่***ได้รับความนิยมเป็นอย่างมาก ขณะที่ภาพยนตร์เรื่อง ***แก๊งค์ วอร์*** ไม่ได้รับความนิยมเท่าที่ควร โคลัมเบียพิคเจอร์สจึงได้ตัดสินใจจัดจำหน่าย ***เรือกลไฟวิลลี่*** ออกไปทั่วประเทศ

ภาพยนตร์ดังกล่าวยังโดดเด่นจากการเป็นการ์ตูนเรื่องแรก ๆ ที่ใช้เสียงประกอบซิงโครไนซ์ หรือจะกล่าวโดยละเอียดกว่านั้นคือ เป็นการ์ตูนเรื่องแรกที่นำเสนอเสียงในฟิล์มหลังผลิตทั้งหมด ซึ่งทำให้แตกต่างจากการ์ตูนเสียงทั้งหมดก่อนหน้านั้น และยังมีระดับความนิยมเหนือกว่าด้วย

ชื่อเรื่องนี้เป็นการล้อเลียนภาพยนตร์เรื่อง Steamboat Bill Jr (ค.ศ. 1928) ขณะที่เพลงประกอบการ์ตูน เช่น Steamboat Bill และ Turkey in the Straw สร้างขึ้นโดย Wilfred Jackson วอลต์ ดิสนี่ย์ พากย์เสียงทั้งหมดในฟิล์ม แม้จะมีบทสนทนาฟังไม่ได้ศัพท์อยู่บ้างเล็กน้อย

"เรือกลไฟวิลลี่" ได้รับเลือกให้อยู่อันดับที่ 13 ใน 50 ภาพยนตร์การ์ตูนที่ยิ่งใหญ่ที่สุดตลอดกาล โดยได้รับเลือกมาเป็นอันดับที่ 13 และได้จัดเก็บในหอสมุดคองเกรส เพื่อการอนุรักษ์ในยูไนเต็ดสเตทเนชันแนลฟิล์มรีจิสทรี โดยถือว่า "มีความสำคัญทางวัฒนธรรม ประวัติศาสตร์ หรือสุนทรียะ"

อ้างอิง
-------

1. ↑  "วันนี้ในอดีต". คลังข้อมูลเก่าเก็บจากแหล่งเดิมเมื่อ 2016-03-07. สืบค้นเมื่อ 2011-05-15.
2. ↑  Walt Disney Treasures - Mickey Mouse in Black and White (1932) at Amazon.com; the product description of this Disney-produced DVD set describes *Steamboat Willie* as Mickey's debut.
3. 1 2  *เรือกลไฟวิลลี่* ที่อินเทอร์เน็ตมูวีเดตาเบส แก้ไขสิ่งนี้ที่วิกิสนเทศ
4. ↑  "Mickey Mouse". คลังข้อมูลเก่าเก็บจากแหล่งเดิมเมื่อ 2016-03-07. สืบค้นเมื่อ 2011-05-15.
5. ↑  *Steamboat Willie* (1929) เก็บถาวร 2011-11-21 ที่ เวย์แบ็กแมชชีน at Screen Savour
6. ↑  Main Street Cinema website, published by Disney, mentions the connection between the films.

แหล่งข้อมูลอื่น
---------------

* *Steamboat Willie เก็บถาวร 2008-03-27 ที่ เวย์แบ็กแมชชีน* at The Encyclopedia of Disney Animated Shorts เก็บถาวร 2013-01-13 ที่ เวย์แบ็กแมชชีน
* *เรือกลไฟวิลลี่* ที่อินเทอร์เน็ตมูวีเดตาเบส แก้ไขสิ่งนี้ที่วิกิสนเทศ
* The Test Screening of Steamboat Willie
**ตัวสร้างเลขสุ่มเทียมแบบบลัมบลัมชับ** (อังกฤษ : Blum Blum Shub) เป็นตัวสร้างเลขสุ่มเทียมที่ถูกสร้างขึ้นในปี 1986 โดย Lenore Blum, Manuel Blum และ Michael Shub โดยมีเป้าหมายในการใช้ในด้านความปลอดภัยมากกว่าที่จะเอาไปใช้สุ่มตัวเลขจริงๆ

รายละเอียด
----------

โดยตัวสร้างเลขสุ่มเทียมแบบบลัมบลัมชับมีลำดับเป็น

{\displaystyle x\_{n+1}=x\_{n}^{2}{\bmod {M}}}
มีผลลัพธ์เป็นบิตที่มีความสำคัญน้อยที่สุด(LSB) ของ {\displaystyle x\_{n+1}}
โดย M=pq โดย p และ q เป็นจำนวนเฉพาะขนาดใหญ่ไม่ซ้ำกัน และทั้งคู่จะสมภาคกับ 3 ภายใต้มอดูโล 4 

ลักษณะเฉพาะที่น่าสนใจของตัวสร้างเลขสุ่มเทียมแบบบลัมบลัมชับคือสามารถทีจะคำนวณหาค่า {\displaystyle x\_{i}} ใดๆได้โดยตรง(ผ่านทฤษฎีบทของออยเลอร์)

{\displaystyle x\_{i}=\left(x\_{0}^{2^{i}{\bmod {\lambda }}(M)}\right){\bmod {M}}}
โดย {\displaystyle \lambda } มาจาก Carmichael function (ตามสมการ {\displaystyle \lambda (M)=\lambda (p\cdot q)=\operatorname {lcm} (p-1,q-1)})

ด้านความปลอดภัย
---------------

ตัวสร้างเลขสุ่มนี้ไม่ได้เหมาะกับการนำมาใช้สุ่มค่ามาใช้แต่มีไว้ใช้เฉพาะเพื่อการเข้ารหัส(วิทยาการเข้ารหัสลับ) เพราะทำได้ค่อนข้างช้า อย่างไรก็ตามก็ยังมีวิธีที่จะลดรูปความซับซ้อนในรูปแบบการคำนวณไปเป็นความซับซ้อนในรูปแบบการคำนวณของปัญหา Quadratic residuosity problem เพื่อที่จะแก้รหัสนี้จำเป็นต้องรู้ตัวประกอบของค่าโมดูลัส ความยากในการถอดรหัสตัวประกอบจำนวนเต็มนั้นถือเป็นความปลอดภัยอย่างหนึ่ง
เนื่องจากความยากในการถอดรหัสนั้นเองตัวสร้างเลขสุ่มเทียมแบบบลัมบลัมชับที่ใช้ M ขนาดใหญ่นั้นจะมีค่าออกมาแตกต่างกับค่าสุ่มอื่นๆ ที่สามารถแก้ปัญหาด้วยการคำนวณต่างๆ ตัวสร้างเลขสุ่มเทียมแบบบลัมบลัมชับจึงถูกนำไปใช้ในด้านการออกแบบด้านความปลอดภัย โดยมีระบบความปลอดภัยเป็นปัญหาการแยกตัวประกอบเช่นเดียวกับการเข้ารหัสแบบ RSA

ตัวอย่าง
--------

ให้ M = 11\*19 = 209 ค่า {\displaystyle x\_{0}}= 9 จะได้

* {\displaystyle x\_{1}=9^{2}} mod 209 = 81
* {\displaystyle x\_{2}=81^{2}} mod 209 = 82
* {\displaystyle x\_{3}=82^{2}} mod 209 = 36
* {\displaystyle x\_{4}=36^{2}} mod 209 = 42
* {\displaystyle x\_{5}=42^{2}} mod 209 = 92
* {\displaystyle x\_{6}=92^{2}} mod 209 = 104
* {\displaystyle x\_{7}=104^{2}} mod 209 = 157
* {\displaystyle x\_{8}=157^{2}} mod 209 = 196
* {\displaystyle x\_{9}=196^{2}} mod 209 = 169
* {\displaystyle x\_{10}=169^{2}} mod 209 = 137
* {\displaystyle x\_{11}=137^{2}} mod 209 = 168
* {\displaystyle x\_{12}=168^{2}} mod 209 = 9

อ้างอิง
-------

* Lenore Blum, Manuel Blum, and Michael Shub. "A Simple Unpredictable Pseudo-Random Number Generator", *SIAM Journal on Computing*, volume 15, pages 364-383, May 1986.
* Lenore Blum, Manuel Blum, and Michael Shub. "Comparison of two pseudo-random number generators", *Advances in Cryptology: Proceedings of Crypto '82*. Available as Google book.
* Martin Geisler, Mikkel Krøigård, and Andreas Danielsen. "About Random Bits", December 2004. Available as PDF เก็บถาวร 2011-07-19 ที่ เวย์แบ็กแมชชีน and Gzipped Postscript เก็บถาวร 2011-07-19 ที่ เวย์แบ็กแมชชีน.

ลิ้งภายนอก
----------

* 
* 
*
**นายสุวัฒน์ ม่วงศิริ** (เกิด 2 มกราคม พ.ศ. 2507) เป็นอดีตสมาชิกสภาผู้แทนราษฎรกรุงเทพมหานคร 2 สมัย อดีตเลขานุการรัฐมนตรีประจำสำนักนายกรัฐมนตรี และอดีตเลขานุการรัฐมนตรีว่าการกระทรวงวิทยาศาสตร์และเทคโนโลยี

ประวัติ
-------

นายสุวัฒน์ ม่วงศิริ เกิดวันที่ 2 มกราคม พ.ศ. 2507 เป็นบุตรของนายปลิว ม่วงศิริ หรือ กำนันปลิว อดีตสมาชิกสภาผู้แทนราษฎรกรุงเทพมหานคร และเป็นลูกพี่ลูกน้องกับสากล ม่วงศิริ และสามารถ ม่วงศิริ

งานการเมือง
-----------

นายสุวัฒน์ ลงสมัครรับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ในพื้นที่กรุงเทพมหานคร เขตที่ 33 สังกัดพรรคไทยรักไทย และได้รับเลือก โดยสามารถชนะรัตนา อนันต์นาคินทร์ สมาชิกสภาผู้แทนราษฎรคนปัจจุบัน ณ ขณะนั้น ที่สังกัดพรรคประชาธิปัตย์ลงได้ และเขาสามารถรักษาที่นั่งได้อีกครั้งในเขตพื้นที่เดิมในการเลือกตั้งครั้งถัดไป

ต่อมาเมื่อมีการยุบพรรคไทยรักไทย นายสุวัฒน์จึงย้ายไปสังกัดพรรคพลังประชาชนเช่นเดียวกับสมาชิกพรรคส่วนใหญ่ และลงสมัครรับเลือกตั้งในเขตพื้นที่เดิมแต่แพ้ให้กับนางนันทพร วีรกุลสุนทร จากพรรคประชาธิปัตย์ และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาลงในนามพรรคเพื่อไทยแต่แพ้ให้กับนางนันทพรอีกครั้ง

ในปี พ.ศ. 2561 เขาย้ายมาสังกัดพรรคภูมิใจไทย เพื่อลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ผลปรากฎว่านายสุวัฒน์ ได้รับคะแนนไปราว 2,000 คะแนนเท่านั้น

ในปี พ.ศ. 2565 เขาย้ายไปสังกัดพรรคสร้างอนาคตไทย แต่ในปีต่อมาแกนนำพรรคสร้างอนาคตไทยได้ย้ายไปสังกัดพรรคพลังประชารัฐโดยนายสุวัฒน์ได้ย้ายไปด้วยเช่นกัน และในวันที่ 18 มีนาคม พ.ศ. 2566 พรรคพลังประชารัฐได้เปิดตัวนายสุวัฒน์เป็นผู้สมัครรับเลือกตั้งกรุงเทพมหานคร เขต 26 หลังจากนั้นเพียง 5 วัน ในวันที่ 23 มีนาคม เขาได้ไปเปิดตัวกับพรรคประชาธิปัตย์ โดยนายสุวัฒน์ ชี้แจงถึงย้ายมาร่วมงานกับพรรคประชาธิปัตย์ว่า ครอบครัวม่วงศิริ ได้มีการพูดคุยเพื่อไม่ให้ครอบครัวส่งผู้สมัครทับซ้อนกัน เนื่องจากการแบ่งเขตใหม่ ทั้งจอมทอง บางขุนเทียน บางบอน ทำให้เกิดพื้นที่ทับซ้อน จึงต้องมีการตัดสินใจจัดพื้นที่ใหม่ เพื่อรวมพลังในพื้นที่นำไปสู่ชัยชนะในการเลือกตั้ง โดยมีนายสากล, นายสาทร, นายสารัช และ นางสาววณิชชา ม่วงศิริ ร่วมเปิดตัวด้วย แต่ถึงกระนั้นผลการเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ปรากฎว่านายสุวัฒน์ยังคงไม่ได้รับเลือก

อ้างอิง
-------

1. ↑  คำสั่งสำนักนายกรัฐมนตรี ที่ ๕๐/๒๕๕๕ เรื่อง แต่งตั้งข้าราชการการเมือง [จำนวน ๑๒ ราย ๑. นางฐิติมา ฉายแสง ฯ]
2. ↑  คำสั่งกระทรวงวิทยาศาสตร์และเทคโนโลยี ที่ ๑๑๕/๒๕๕๑ เรื่อง แต่งตั้งข้าราชการการเมือง (นางรัตนาภรณ์ สมบูรณ์ นายสุวัฒน์ ม่วงศิริ)
3. ↑   (2023-04-13). "เดิมพัน 3 ตระกูล 'บ้านใหญ่' -'พรรคส้ม' ล้มแชมป์ฝั่งธนฯ ?". *bangkokbiznews*. `{{cite web}}`: `|last=` มีชื่อเรียกทั่วไป (help); แหล่งข้อมูลอื่นใน ``|last=`` (help)
4. ↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2023-07-24. สืบค้นเมื่อ 2023-07-24.
5. ↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2023-07-24. สืบค้นเมื่อ 2023-07-24.
6. ↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2023-07-24. สืบค้นเมื่อ 2023-07-24.
7. ↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2023-07-24. สืบค้นเมื่อ 2023-07-24.
8. ↑  "พปชร. เปิดตัวว่าที่ผู้สมัคร ส.ส.กทม.ทั้ง 33 เขต". *prachatai.com*.
9. ↑  ปชป.เปิดรับ ‘สุวัฒน์’ หลังทิ้งพปชร. ‘ตระกูลม่วงศิริ’ ผนึก สู้ศึกชิงส.ส.ฝั่งธนฯ
**วัดชูจิตธรรมาราม** เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายธรรมยุติกนิกาย ตั้งอยู่ในมหาวิทยาลัยมหามกุฏราชวิทยาลัย วิทยาเขตมหาวชิราลงกรณราชวิทยาลัย ตำบลสนับทึบ อำเภอวังน้อย จังหวัดพระนครศรีอยุธยา

นายฉบับ คุณนายสงวน ชูจิตตารมย์ ได้มีจิตศรัทธาถวายที่ดินจำนวน 186 ไร่ ที่ตำบลสนับทึบ อำเภอวังน้อย จังหวัดพระนครศรีอยุธยา (ต่อมาได้มีผู้บริจาคซื้อถวายเพิ่มเติมเป็น 736 ไร่) เพื่อตั้งเป็นสถานศึกษาของคณะสงฆ์ ตามพระดำริของสมเด็จพระอริยวงศาคตญาณ (จวน อุฏฺฐายี) วัดมกุฏกษัตริยารามราชวรวิหาร เริ่มแรกใช้ชื่อว่า **สภาการศึกษามหามกุฏราชวิทยาลัย สาขาวังน้อย** หรือรู้จักทั่วไปว่า **วิทยาลัยสงฆ์วังน้อย** ในปี พ.ศ. 2519 ได้ขอตั้งเป็นวัดชื่อ "วัดชูจิตธรรมาราม" เพื่อเป็นเกียรติแก่วงศ์สกุลชูจิตารมย์ผู้ถวายที่ดินเพื่อการก่อตั้งครั้งแรก

วัดชูจิตธรรมารามได้รับพระราชทานวิสุงคามสีมา เมื่อวันที่ 13 ตุลาคม พ.ศ. 2549 ทางวัดเริ่มเปิดรับพระสงฆ์และสามเณรเข้าศึกษามาตั้งแต่ พ.ศ. 2516 ปัจจุบันเปิดสอนพระปริยัติธรรม แผนกนักธรรมบาลี แผนกสามัญ ในระดับมัธยมศึกษาและระดับอุดมศึกษา ปัจจุบัน มีพระราชวัชราภรณ์ เป็นเจ้าอาวาส มีพระสงฆ์และสามเณร จำนวน 250 รูป (พ.ศ. 2563) ซึ่งได้รับการสนับสนุนจากมูลนิธิมหาวชิราลงกรณราชวิทยาลัยและพุทธศาสนิกชนทั่วไป รวมทั้งด้านการรักษาพยาบาลจากมูลนิธิสิรินธร

อ้างอิง
-------

1. ↑  "ประวัติวิทยาเขตมหาวชิราลงกรณราชวิทยาลัย". มหาวิทยาลัยมหามกุฏราชวิทยาลัย วิทยาเขตมหาวชิราลงกรณราชวิทยาลัย. คลังข้อมูลเก่าเก็บจากแหล่งเดิมเมื่อ 2021-08-20. สืบค้นเมื่อ 2021-08-20.
2. ↑  "สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงถวายผ้าพระกฐิน ณ วัดชูจิตธรรมาราม จังหวัดพระนครศรีอยุธยา". สำนักข่าว กรมประชาสัมพันธ์.[*ลิงก์เสีย*]
3. ↑  "สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงถวายผ้าพระกฐิน ณ วัดชูจิตธรรมาราม จังหวัดพระนครศรีอยุธยา". สำนักข่าว กรมประชาสัมพันธ์.
**สุรศักดิ์ ชัยอรรถ** (เกิด 12 เมษายน 2499) เป็นนักแสดงชายชาวไทย มีชื่อเสียงจากการรับบทเจ้าพระยาโกษาธิบดี (เหล็ก) ในละครพีเรียดเรื่องบุพเพสันนิวาส (2561)

ประวัติ
-------

สุรศักดิ์ ชัยอรรถ มีชื่อเล่นว่า หนู เกิดเมื่อวันที่ 12 เมษายน 2499 ที่จังหวัดตราด เป็นบุตรคนที่ 2 ในบรรดาพี่น้อง 3 คน จบการศึกษาจากวิทยาลัยเพาะช่าง แต่ระหว่างเรียน พ่อแม่ไม่มีเงินส่งเรียนทำให้เขาต้องเรียนไปด้วย ทำงานไปด้วย ด้วยการรับจ้างเขียนการ์ตูนทำให้เขามีรายได้เดือนละ 700 บาทไม่ต้องรบกวนเงินจากทางบ้านอีก

เขาสมรสกับดวงกมล ชัยอรรถ มีบุตรธิดา 3 คนโดยมีบุตรที่เป็นนักแสดงคือ ธนทัต ชัยอรรถ

เข้าสู่วงการบันเทิง
-------------------

ในระหว่างเรียนอยู่ที่วิทยาลัยเพาะช่าง เขามีความฝันอยากเป็นนักแสดงถึงขั้นเขียนจดหมายไปหา ครูเล็ก-ภัทราวดี มีชูธน นักแสดงและครูสอนการแสดงชื่อดังแต่ก็ไม่ได้ส่งไป กระทั่งก้าวเข้าสู่วงการจากการเป็นนักแสดงตัวประกอบในภาพยนตร์เรื่อง คู่รัก ที่นำแสดงโดย เอ๋-ไพโรจน์ สังวริบุตร และ จิ๊ก-เนาวรัตน์ ยุกตะนันท์ เมื่อปี 2521 โดยพยายามยืนติดพระเอกเพื่อหวังว่าจะมีผู้สร้างภาพยนตร์รายใดติดต่อให้ไปเล่นเป็นตัวประกอบอีกแต่ก็ไม่มีใครติดต่อมาจึงได้หันไปทำงานเป็นบรรณาธิการบริหารนิตยสาร เรา 

สุรศักดิ์ก้าวเข้าสู่วงการอีกครั้งหลังจากที่นิตยสาร เรา ปิดตัวลงจากการไปเรียนการแสดงกับ ครูเล็ก ภัทราวดี ตามที่ตัวเองตั้งใจจนกระทั่งได้มีผลงานการแสดงชิ้นแรกคือภาพยนตร์เรื่อง ปีหนึ่งเพื่อนกันและวันอัศจรรย์ของผม เมื่อปี 2536 ในบท พ่อของเต้ยและต้น จากนั้นจึงมีผลงานเรื่อยมาจนกระทั่งโด่งดังจากการรับบท เจ้าพระยาโกษาธิบดี (เหล็ก) ในละครพีเรียดฟอร์มยักษ์ยอดนิยมเรื่องบุพเพสันนิวาส เมื่อปี 2561

ผลงาน
-----

### ภาพยนตร์

| ปี | เรื่อง | ค่าย | รับบท | หมายเหตุ |
| --- | --- | --- | --- | --- |
| 2521 | คู่รัก |  |  | เป็นนักแสดงประกอบ |
| 2536 | ปีหนึ่งเพื่อนกันและวันอัศจรรย์ของผม | ไท เอ็นเตอร์เทนเมนต์ | พ่อของต้นและเต้ย |  |
| 2544 | เชอรี่แอน | ไฟว์สตาร์โปรดักชั่น | พันตำรวจโทเลิศล้ำ ธรรมนิสา |  |
| 2548 | ต้มยำกุ้ง | สหมงคลฟิล์มอินเตอร์เนชั่นแนล | นายอำเภอสุพจน์ | นักแสดงรับเชิญ |
|

### ละครโทรทัศน์

| ปี | เรื่อง | ค่าย | ช่อง | รับบท |
| --- | --- | --- | --- | --- |
| 2556 | คุณชายรณพีร์ | เมตตาและมหานิยม | ช่อง 3 | ผู้การกองปราบ |
| 2561 | บุพเพสันนิวาส | บรอดคาซท์ ไทย เทเลวิชั่น | ช่อง 3 เอชดี | เจ้าพระยาโกษาธิบดี (เหล็ก) |
| 2567 | มือปราบมหาอุตม์ | หก สี่ เอี่ยว | ช่อง 3 เอชดี |  |
|

อ้างอิง
-------

1. ↑  หนู สุรศักดิ์ ชัยอรรถ
2. ↑  สุรศักดิ์ ชัยอรรถ ดารารุ่นเก๋า พ่อแกงส้ม the star 8
3. ↑  ‘แกงส้ม ธนทัต’ ปลงผมบวช ทดแทนบุญคุณพ่อแม่
4. ↑  "สุรศักดิ์ ชัยอรรถ" พร้อมล่า ! จากซีรีส์ "Bad Guys ล่าล้างเมือง" #BadGuysTH
5. ↑  ทำได้ไง! ฉากบีบหัวใจ พระนารายณ์-พระเพทราชา-โกษาเหล็ก คนดูน้ำตาไหล
**ซอกือร์นึตเซีย** (ยูเครน: Сокирниця) หรือ **เซ็กเล็นซ์** (โรมาเนีย: *Seclenț*, ฮังการี: *Szeklence*) เป็นหมู่บ้านตั้งอยู่บนทางหลวงสายฮืนสต์-ซือเนวือร์ (Khust-Synevyr) ใกล้กับทางด่วนสาย H09 ตั้งอยู่ห่างไป 10 กิโลเมตรจากศูนย์กลางอำเภอในเมืองฮืนสต์ แคว้นซาการ์ปัจจา ประเทศยูเครน

ปรากฏหลักฐานการกล่าวถึงหมู่บ้านนี้เก่าแก่ที่สุดย้อนไปได้ถึงปี 1389 และหมู่บ้านนี้มีความเกี่ยวพันกับการก่อสร้างปราสาทฮืนสต์ ในหมู่บ้านยังมีประชากรชาวยิวตั้งรกรากอยู่จนถึงสงครามโลกครั้งที่สอง ที่ซึ่งเช่นเดียวกับชาวยิวอื่นในแถบนี้ ได้ถูกส่งไปสังหารหมู่หรืออพยพลี้ภัยไปที่อื่น มีบันทึกประชากรยิวคนสุดท้ายในหมู่บ้านอยู่ที่เดือนพฤษภาคม 1944 รวมถึงยังมีสุสานชาวยิวในหมู่บ้านที่ยังคงอยู่มาถึงปัจจุบัน สุสานนี้อายุย้อนไปถึงปี 1865

ใกล้กับใจกลางของหมู่บ้านเป็นที่ตั้งของโบสถ์นักบุญนิโกลัส (Church of St. Nicholas) ซึ่งเป็นโบสถ์ไม้แบบมารามูเรช สร้างขึ้นในปี 1704 ด้านนอกของโบสถ์มีจารึกส่า*"Тут у 1707 році представилась матушка Марія…"* ("ที่นี่ ปี 1707 แม่พระมารีย์ปรากฏพระองค์") โบสถ์ปิดตัวลงหลังสงครามโลกครั้งที่สอง และภาพบูชาต่าง ๆ ภายในก็สูญหายไป เหลือเพียงภาพของแม่พระมารีย์และนักบุญนิโกลัสรวมสองรูปเท่านั้น โบสถ์กลับมาประกอบศาสนพิธีอีกครั้งในปี 1990 และหยุดลงในปี 1997 เมื่อมีการสร้างโบสถ์กรีกคาทอลิกหลังใหม่ขึ้นทดแทนข้างกัน

อ้างอิง
-------

1. ↑  "Офіційний портал Верховної Ради України".
2. ↑  "Сокирниця". *castles.com.ua*. สืบค้นเมื่อ 2020-05-09.
3. ↑   *Село Сокирниця — одне з найдавніших сіл Хустського району*
4. ↑  "Sokyrnytsia (Szeklence, Sekernice), Ukraine KehilaLink".
5. ↑  ? [*ลิงก์เสีย*]
6. ↑  "Сокирниця, Хустський р-н, Закарпатська обл. - дерев'яна церква".
7. ↑  "Сокирниця".
**วัดป่าอารยวังสาราม** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเชียงรากน้อย อำเภอบางไทร จังหวัดพระนครศรีอยุธยา มีเนื้อที่รวมทั้งสิ้น 41 ไร่ 3 งาน 20 ตารางวา

วัดป่าอารยวังสารามเป็นสาขาของวัดป่าพุทธพจน์หริภุญไชย จังหวัดลำพูน อยู่ในเครือข่ายการบริหารงานของพระอาจารย์อารยวังโส โดยเมื่อ พ.ศ. 2556 ตระกูลกุลละวนิชย์ได้ถวายที่ดินเพื่อให้จัดสร้างวัด พื้นที่บริเวณนี้เดิมเป็นป่าช้า ต่อมาได้รับการประกาศให้ตั้งเป็นวัดขึ้นในพระพุทธศาสนาเมื่อวันที่ 19 กุมภาพันธ์ 2559

สิ่งก่อสร้างและเสนาสนะในวัด ได้แก่ ศาลาปฏิบัติธรรม ศาลาบรรยายธรรม กุฏิพระสงฆ์ 4 หลัง กุฏิรวม 2 ห้องใหญ่ เรือนประทับสมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา และเรือนพักฆราวาส (แยกหญิง-ชาย) และอุโบสถสร้างขึ้นตามแบบของพระอุโบสถวัดพระราม 9 กาญจนาภิเษก

อ้างอิง
-------

1. ↑  "สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา จะเสด็จฯ เปิดการฝึกอบรมโครงการจิตอาสา "กำลังใจ พัชรธรรม" ในวันที่ 21 มีนาคม ณ วัดป่าอารยวังสาราม (เป็นการส่วนพระองค์)". สำนักข่าว กรมประชาสัมพันธ์. คลังข้อมูลเก่าเก็บจากแหล่งเดิมเมื่อ 2022-10-09. สืบค้นเมื่อ 2022-10-09.
2. ↑  "วัดป่าอารยวังสาราม". องค์การบริหารส่วนตำบลโพธิ์แตง.
3. ↑  "วัดป่าอารยวังสาราม". สำนักงานพระพุทธศาสนาแห่งชาติ.
4. ↑  "วัดป่าอารยวังสาราม ตำบลเชียงรากน้อย อำเภอบางไทร จังหวัดพระนครศรีอยุธยา". มูลนิธิชัยพัฒนา.
**วัดสังฆจายเถร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนแตง อำเภอเมืองสุพรรณบุรี จังหวัดสุพรรณบุรี ที่ดินตั้งวัดมีเนื้อที่ 31 ไร่ 1 งาน 129 ตารางวา 

วัดสังฆจายเถร ไม่มีประวัติการสร้างที่แน่ชัด แต่จากข้อมูลทางด้านเอกสารและการสัมภาษณ์ผู้คนในชุมชน ทำให้ทราบว่า วัดสังฆจายเถรเดิมทีเป็นวัดร้างชื่อ **วัดฆ้อง** หรือ **วัดวังฆ้อง** ตามชื่อหมู่บ้าน ประมาณ พ.ศ. 2441 ได้ขุดพบพระพุทธรูปหลวงพ่อโต (สังฆจาย) ในบริเวณดังกล่าว ต่อมาชาวบ้านได้ร่วมกันสร้างวัดใหม่โดยตั้งชื่อว่า "วัดสังฆจายเถร" เมื่อ พ.ศ. 2464 ต่อมาเมื่อวันที่ 24 ตุลาคม พ.ศ. 2482 ได้รับพระราชทานวิสุงคามสีมา

อาคารเสนาสนะที่สำคัญ ได้แก่ อุโบสถ กว้าง 8 เมตร ยาว 23 เมตร สร้างเมื่อ พ.ศ. 2500 เป็นอาคารคอนกรีตเสริมเหล็ก กุฎิสงฆ์ จำนวน 8 หลัง เป็นอาคารครึ่งตึกครึ่งไม้ ศาลาการเปรียญ กว้าง 25 เมตร ยาว 44 เมตร สร้างเมื่อ พ.ศ. 2532 เป็นอาคารครึ่งตึกครึ่งไม้ 2 ชั้น หอสวดมนต์ กว้าง 25 เมตร ยาว 30 เมตร สร้างเมื่อ พ.ศ. 2527 เป็นอาคารครึ่งตึกครึ่งไม้ (บูรณะเมื่อ พ.ศ. 2557) ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก เมรุ จำนวน 1 หลัง สร้างด้วยคอนกรีตเสริมเหล็ก มณฑปทรงไทยจัตุรมุข กว้าง 11 เมตร ยาว 11 เมตร สร้างด้วยคอนกรีตเสริมเหล็ก (สร้างเมื่อ พ.ศ. 2552)

ปูชนียวัตถุมีพระประธานประจำพระอุโบสถ พระปรางค์ศิลปะอู่ทอง และพระสังกัจจายน์องค์ใหญ่ขึ้นมา หน้าตักกว้าง 9 เมตร สูง 10 เมตร ทำการหล่อตั้งแต่ปี พ.ศ. 2557 แล้วเสร็จเมื่อ พ.ศ. 2560

รายนามเจ้าอาวาส
---------------

* พระสงวน
* พระอาจารย์ใจ
* พระครูสุทธิสังฆกิจ
* พระครูสิริกิตติคุณ (เดิม พระมหาชาญชัย กิตฺติญาโณ)

อ้างอิง
-------

1. ↑  "วัดสังฆจายเถร". สำนักงานพระพุทธศาสนาแห่งชาติ.
2. ↑  "วัดสังฆจายเถร". สำนักงานคณะสงฆ์ภาค ๑๔.
3. ↑  "สุพรรณบุรี วัดสังฆจายเถร ชวนชมหิ่งห้อย ไหว้พระสังกัจจายน์องค์ใหญ่ที่สุดในประเทศ". สำนักข่าว กรมประชาสัมพันธ์. คลังข้อมูลเก่าเก็บจากแหล่งเดิมเมื่อ 2023-08-22. สืบค้นเมื่อ 2023-08-22.
**วัดแม่ซอดน่าด่าน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่สอด อำเภอแม่สอด จังหวัดตาก

วัดแม่ซอดน่าด่าน หรือ ประชาชนนิยมเรียกว่า **วัดเงี้ยวหลวง** บ้างเรียกว่า **วัดหลวง** ตั้งวัดเมื่อ พ.ศ. 2400 แต่เดิมบริเวณนี้เป็นที่พักแรมของบรรดาพ่อค้าชาวไทใหญ่ (เงี้ยว) ต่อมาได้มีการตั้งบ้านเรือนเป็นหลักแหล่งมากขึ้น จึงได้ร่วมใจกันจัดสร้างวัดนี้ เจ้าอาวาสรูปแรกคือ พระอุปิ่นญา มาจากรัฐฉาน ต่อมาพระพล สงคราม และหลวงรามรณรงค์ พร้อมด้วยราษฎรไทย ลาวเงี้ยว วัดได้รับพระราชทานวิสุงคามสีมาเมื่อวันที่ 31 มีนาคม พ.ศ. 2438 เขตวิสุงคามสีมากว้าง 120 เมตร ยาว 120 เมตร

อาคารเสนาสนะที่สำคัญ ได้แก่ อุโบสถกว้าง 9 เมตร ยาว 10 เมตร สร้างเมื่อ พ.ศ. 2518 ศาลาการเปรียญกว้าง 21 เมตร ยาว 27 เมตร สร้างเมื่อ พ.ศ. 2523 สำหรับปูชนียวัตถุมี พระพุทธรูปปูนปั้นอยู่ในวิหาร 4 องค์ พระพุทธรูปหินอ่อน 2 องค์ ทองเหลือง 1 องค์ อัญเชิญมาจากประเทศพม่า และมีพระธาตุเจดีย์ซุเตาปยิ

วัดมีประเพณี *แล้อุปั๊ดตะก่า* หรือ *แห่ข้าวพระพุทธ* ในช่วงวันเข้าพรรษาของทุกปี เป็นประเพณีของชาวไทใหญ่ ที่จัดขึ้นเป็นประจำทุกวันโกนก่อนวันพระ ในช่วงเข้าพรรษา

อ้างอิง
-------

1. ↑  "วัดแม่ซอดน่าด่าน อำเภอแม่สอด". ศูนย์ข้อมูลกลางทางวัฒนธรรม.
2. ↑  "ชาวไทยใหญ่ในพื้นที่อ.แม่สอด ร่วมงานประเพณี "ปอยส่างลอง" บรรชาสามเณรภาคฤดูร้อน..ณ วัดแม่ซอดน่าด่านหรือวัดเงี้ยวหลวง". สำนักข่าว กรมประชาสัมพันธ์. คลังข้อมูลเก่าเก็บจากแหล่งเดิมเมื่อ 2021-12-29. สืบค้นเมื่อ 2021-12-29.
3. ↑  "โครงการส่งเสริมสนับสนุนการอนุรักษ์ฟื้นฟูขนบธรรมเนียมประเพณีและวัฒนธรรมท้องถิ่นจังหวัดตาก ประจำปีงบประมาณ พ.ศ. ๒๕๖๓ และร่วมจัดกิจกรรมประเพณีแห่รับข้าวพระพุทธ "แล้อุปั๊ดตะก่า"". สำนักงานวัฒนธรรมจังหวัดตาก. คลังข้อมูลเก่าเก็บจากแหล่งเดิมเมื่อ 2021-12-29. สืบค้นเมื่อ 2021-12-29.